«Real» bosh murabbiyi Zinedin Zidan «Monako» hujumchisi Kilian Mbappening «Real»ga o‘tishga rozi bo‘lgani haqidagi xabarlarga izoh berib o‘tdi. «Bu haqda avval ham gapirganman, Mbappe bir vaqtlar «Real»ga o‘tishga yaqin kelgandi, ammo oqibatda bu ish amalga oshmay qolgandi. Mbappe ajoyib mavsumni o‘tkazmoqda, ammo men qo‘l ostimdagi futbolchilarga e’tibor qaratishni, boshqa jamoa futbolchilari haqida fikr bildirishni istamayman» - deya Zidanning so‘zlarini keltiradi Cuatro.